Source: https://www.edilex.fi/tarkennettu_haku/uutiset?classIds%5B%5D=324&classIds%5B%5D=325&classIds%5B%5D=326&classIds%5B%5D=327&classIds%5B%5D=328&classIds%5B%5D=329&classIds%5B%5D=330&classIds%5B%5D=331&classIds%5B%5D=332&classIds%5B%5D=333&classIds%5B%5D=334&classIds%5B%5D=335&classIds%5B%5D=336&classIds%5B%5D=337&classIds%5B%5D=338&classIds%5B%5D=339&classIds%5B%5D=340&classIds%5B%5D=341&classIds%5B%5D=342&classIds%5B%5D=343&classIds%5B%5D=344&classIds%5B%5D=345&classIds%5B%5D=346&classIds%5B%5D=347&classIds%5B%5D=348&classIds%5B%5D=349&classIds%5B%5D=350&classIds%5B%5D=351&classIds%5B%5D=352&classIds%5B%5D=353&classIds%5B%5D=354&classIds%5B%5D=355&classIds%5B%5D=356&classIds%5B%5D=357&classIds%5B%5D=358&classIds%5B%5D=359&classIds%5B%5D=360&classIds%5B%5D=361&classIds%5B%5D=362&classIds%5B%5D=363&classIds%5B%5D=364&classIds%5B%5D=365&classIds%5B%5D=366&classIds%5B%5D=367&classIds%5B%5D=368&classIds%5B%5D=369&classIds%5B%5D=370&typeIds%5B%5D=127%3Afi&perpage=100&offset=101&sort=timedesc
Timestamp: 2019-10-16 02:26:27+00:00
Document Index: 16782114

Matched Legal Cases: ['kko ', 'kko ', 'KKO ', 'KKO ', 'tuomioistuin ', 'tuomioistuin ', 'kko ', 'KKO ']

Siviilioikeus (6749)
1 Perhe- ja perintöoikeus (2106)
1.1 Perhe (739)
1.2 Perintö ja testamentti (252)
2 Henkilöoikeus (2990)
3 Varallisuusoikeus (4891)
3.1 Sopimussuhde (2029)
3.2 Irtain omaisuus (890)
4 Kuluttajansuoja (4582)
4.3 Kulutustavaroiden ja kuluttajapalvelusten turvallisuus (139)
5 Vahingonkorvaus (1998)
Yritystoiminta (6662)
1 Elinkeinot (10788)
1.1 Elinkeinon harjoittaminen (2053)
1.2 Luotto- ja rahoitustoiminta (546)
1.3 Sijoittaminen (307)
4 Kilpailu ja julkiset hankinnat (3058)
4.2 Julkiset hankinnat (471)
6 Viestintä (2421)
6.1 Sananvapaus (261)
7 Liikenne (2420)
Verotus (4213)
1 Tulovero ja varojen arvostaminen (3228)
2 Yritysverotus (1819)
10 Arvonlisävero (1455)
Työ- ja sosiaalioikeus (7121)
1 Työ- ja virkasuhde (8023)
1.1 Työsuhde (2257)
7 Sosiaalihuolto ja -palvelut (2476)
7.1 Sosiaalihuolto (471)
8 Terveydenhuolto ja kuntoutus (4429)
9 Sosiaali- ja terveydenhuollon hallinto ja rahoitus (3158)
Ympäristö (3516)
5 Maankäytön suunnittelu ja rakentaminen (2710)
5.1 Maankäyttö ja rakentaminen (659)
Rikos- ja prosessioikeus (9571)
1 Rikosoikeus (8406)
1.1 Rikokset (4480)
1.2 Esitutkinta ja pakkokeinot (738)
1.3 Rikosoikeudelliset seuraamukset (871)
2 Prosessioikeus (5737)
2.1 Oikeudenkäynti (2594)
2.4 Maksukyvyttömyysmenettelyt (473)
Julkisoikeus (6185)
1 Valtio-oikeus (7045)
1.1 Perustuslaki ja ihmisoikeudet (1543)
1.4 Ylimmät laillisuusvalvojat (159)
2 Yleishallinto-oikeus (5415)
2.1 Hallintoasioiden käsittely (1196)
2.2 Viranomaisten toiminnan julkisuus (366)
3 Hallintolainkäyttö ja hallintotuomioistuimet (4625)
4 Hallintoalueet ja itsehallinto (3057)
4.2 Kunnat (697)
9 Opetustoimi (1758)
9.2 Ammatillinen koulutus (117)
18054 hakuosumaa
1 - 100 101 - 200 201 - 300 301 - 400 401 - 500 501 - 600 601 - 700 701 - 800 801 - 900 .......... 18001 - 18054
13.9.2019 11.14
Unionin tuomioistuimen ennakkoratkaisu vaatemerkki G-Starin tekijänoikeuksien loukkaamista koskevassa riidassa Tetoyhteiskunnan tekijänoikeusdirektiivin 2001/29/EY 2 artiklan a alakohtaa on tulkittava siten, että se on esteenä sille, että kansallisessa lainsäädännössä annetaan pääasiassa kyseessä olevien vaatemallien kaltaisille malleille tekijänoikeussuojaa sillä perusteella, että ne antavat käytännöllisestä käyttötarkoituksestaan riippumatta esteettiseltä kannalta katsottuna erityisen, omaleimaisen visuaalisen vaikutelman.
13.9.2019 10.15
Unionin tuomioistuimen ennakkoratkaisu Googlea vastaan nostetussa vahingonkorvausasiassa Saksalaisessa pääasiassa on kyse siitä, että Googlen väitetään loukanneen lähioikeuksia. EUT katsoo asiassa ennakkoratkaisunaan, että teknisiä standardeja ja määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä annetun direktiivin 98/34/EY, sellaisena kuin se on muutettuna direktiivillä 98/48/EY1, artiklan 11 alakohtaa on tulkittava siten, että pääasiassa kyseessä olevan kaltainen kansallinen säännös, jossa kielletään yksinomaan hakukoneiden kaupallisia ylläpitäjiä ja vastaavasti sisältöjä editoivia kaupallisia palvelujen tarjoajia asettamasta lehtituotteita tai osia niistä (lukuun ottamatta yksittäisiä sanoja ja hyvin lyhyitä tekstiotteita) yleisön saataviin, on tässä säännöksessä tarkoitettu ”tekninen määräys”, jota koskevasta ehdotuksesta on ilmoitettava komissiolle etukäteen direktiivin 98/34, sellaisena kuin se on muutettuna direktiivillä 98/48, 8 artiklan 1 kohdan ensimmäisen alakohdan nojalla.
13.9.2019 10.06
Vantaan seurakuntayhtymä voitti tonttivuokrariidan Lehtisaaren tonteistaHelsingin käräjäoikeus antoi perjantaina 13.9.2019 tuomiot yhdeksässä asiassa, jotka koskevat Helsingin Lehtisaaressa sijaitsevien Vantaan seurakuntayhtymän omistamien tonttien vuokrasopimuksia. Käräjäoikeus hylkäsi asunto-osakeyhtiöiden kanteet. (Vailla lainvoimaa 13.9.2019)
12.9.2019 11.00
Toiminimen muuttaminen osakeyhtiöksi - KHO: TVL 24 §:n 5 momentin sanamuotoa ei voitu tulkita siten, että osakeyhtiötä edeltävän yrityksen verovuoden olisi voitu katsoa päättyvän päivää ennen osakeyhtiön kaupparekisteriin merkitsemistä HAO oli katsonut, että TVL 24 §:n 5 momentin sanamuotoa ei voitu tulkita siten, että osakeyhtiötä edeltävän yrityksen verovuoden olisi voitu katsoa päättyvän päivää ennen osakeyhtiön kaupparekisteriin merkitsemistä. A:n oli tullut antaa toiminimen liiketoiminnasta veroilmoitus ajalta 1.3.2011–1.1.2012, ja kyseisen tilikauden tulot tuli verottaa verovuoden 2012 tulona. KHO pysytti HAO:n päätöksen. Verovuodet 2011 ja 2012. (KHO:n päätöksestä on julkaistu vain lyhyt ratkaisuseloste. Tässä päätös on mukana kokonaisuudessaan)
12.9.2019 10.28
KKV: Vinkkejä yrityksille hyvään kuluttajasuhteeseen – virasto julkaisi takuuapurin reklamaatioiden selvittämiseen Milloin myyjä on vastuussa tavaran virheestä ja miten virheen voi hyvittää? Ja miten reklamaation voi hoitaa asianmukaisesti osapuolia tyydyttävällä tavalla? Kilpailu- ja kuluttajaviraston kehittämällä ja myyjille tarkoitetulla takuuapurilla voi selvittää, onko myyjä vastuussa tavaran virheestä ja miten virheen voi hyvittää.
12.9.2019 10.00
Hovioikeuden tuomio liikenneturvallisuuden vaarantamisesta tuomitun velvollisuudesta maksaa asianomistajalle korvausta kivusta ja särystä liittyen liikennevahinkoon sekä korvauksen määräämiseen sovellettavasta laista Asianomistajalle oli liikennevahingosta aiheutunut KO:n tuomiossa todetut vammat. HO:ssa oli kysymys vastaajan velvollisuudesta maksaa asianomistajalle korvausta kivusta ja särystä liittyen liikennevahinkoon sekä korvauksen määräämiseen sovellettavasta laista. KO oli syytteen hylätessään katsonut, että asianomistajalle aiheutuneet ruumiinvammat olivat RL 21 luvun 10 §:ssä tarkoitetulla tavalla vähäisiä. HO totesi, että KO oli soveltanut lakia väärin tuomitessaan korvauksen liikennevakuutuslain 34 §:n 1 momentin vastaisesti vahingonkorvauslain nojalla. HO arvioi, että asianomistajan vammat olivat myös liikennevakuutuslain 34 §:n 1 momentissa tarkoitetulla tavalla vähäisiä. Mainitsemillaan ja KO:n tuomiosta ilmenevillä perusteilla asianomistajalla ei ollut oikeutta korvaukseen kivusta ja särystä. (Vailla lainvoimaa 12.9.2019)
11.9.2019 16.00
Osakaslainoja yhtiöstään nostanut tuomittiin törkeästä velallisen epärehellisyydestä 7 kuukauden vankeusrangaistukseen Vastaaja (tj, yhtiön hallituksen varsinainen jäsen) oli menettelyllään aiheuttanut yhtiön maksukyvyttömäksi tulemisen ja oleellisesti pahentanut sitä. Törkeysarvostelun osalta ei voitu antaa merkitystä vastaajan jälkikäteisille, osakaslainojen takaisinmaksua koskeville toimenpiteille. Vastaajan tavoitteleman hyödyn määrä 34 527 euroa ylitti selvästi sen, mitä velallisen epärehellisyyden arvioiminen törkeäksi vähintään edellyttää. Tähän nähden ja ottaen huomioon myös rikoksen suhteellisen pitkä tekoaika KO oli pitänyt velallisen epärehellisyyttä myös kokonaisuutena arvostellen törkeänä. Vaikka rikoksen tekemisestä olikin jo kulunut varsin pitkä aika (tekoaika 30.6.2008 - 30.9.2011), vakiintuneen käytännön mukainen rangaistus ei kuitenkaan tästä syystä johtanut kohtuuttomaan lopputulokseen RL 6 luvun 7 §:n tarkoittamalla tavalla. Perustetta jättää vastaajaa rangaistukseen tuomitsematta ei myöskään ollut. Vastaajan oli selvitetty pyrkineen palauttamaan yhtiöstä ottamiaan varoja, mikä voitiin ottaa rangaistuksen mittaamisessa huomioon sitä jossain määrin alentavana seikkana. Toisaalta rikoksella oli aiheutettu velkojille huomattava taloudellinen vahinko. KO oli pitänyt oikeudenmukaisena rangaistuksena 7 kuukauden mittaista vankeusrangaistusta, jonka määräämiselle ehdolliseksi ei ollut RL 6 luvun 9 §:n 1 momentin tarkoittamaa estettä. HO ei myöntänyt vastaajalle jatkokäsittelylupaa. (Vailla lainvoimaa 11.9.2019)
11.9.2019 14.47
Unionin tuomioistuimen ennakkoratkaisu etäsopimuksena tehdyn asuntoluottosopimuksen peruuttamisoikeudesta Ennakkoratkaisupyyntö – Kuluttajansuoja – Direktiivi 2002/65/EY – Etäsopimuksena tehdyt kulutusluottosopimukset – Peruuttamisoikeus – Peruuttamisoikeuden käyttö sen jälkeen, kun kumpikin osapuoli on täyttänyt kokonaisuudessaan sopimuksen kuluttajan nimenomaisesta pyynnöstä – Peruuttamisoikeutta koskevien tietojen ilmoittaminen kuluttajalle
11.9.2019 13.31
Unionin tuomioistuimen ennakkoratkaisu kulutusluottojen kokonaiskustannuksista tehtävästä vähennyksestä luottojen ennenaikaisen takaisinmaksun vuoksi Kulutusluottosopimuksista ja neuvoston direktiivin 87/102/ETY kumoamisesta 23.4.2008 annetun Euroopan parlamentin ja neuvoston direktiivin 87/102/ETY 16 artiklan 1 kohtaa on tulkittava siten, että kuluttajan oikeus vähennykseen luoton kokonaiskustannuksista luoton ennenaikaisen takaisinmaksun yhteydessä kattaa kaikki kuluttajalle aiheutuneet kustannukset.
10.9.2019 16.00
Hallinto-oikeus kumosi Melan päätöksen hallintolain 6 §:stä ilmenevän hyvän hallinnon ja luottamuksensuojaperiaatteen vastaisena Maatalousyrittäjien eläkelaitos (Mela) oli hylännyt A:n oikaisuvaatimuksen lomituspalveluista vastaavan paikallisyksikön päätöksestä, jolla paikallisyksikkö oli ehdollisesti myönnettyjen sijaisapupäätösten rauettua päättänyt periä perusteettomasti myönnetystä sijaisavusta paikallisyksikölle aiheutuneet kustannukset laissa säädetyin tavoin laskettuna täysimääräisinä. Hallinto-oikeus kumosi valituksenalaisen päätöksen hallintolain 6 §:stä ilmenevän hyvän hallinnon ja luottamuksensuojaperiaatteen vastaisena ja määräsi valittajan mahdollisesti aiheettomasti maksamat korvaukset palautettaviksi.
10.9.2019 15.11
Kuluttaja-asiamies hakee kieltoa MiGame Oy:n lisämaksulliselle asiakaspalvelunumerolle Kuluttaja-asiamies vaatii, että markkinaoikeus kieltää pelikauppa MiGame Oy:tä tarjoamasta lisämaksullista puhelinnumeroa asiakkaille, jotka ottavat yhteyttä esimerkiksi palvelun virhettä ja rahojen palauttamista koskevassa asiassa. Puheluista on veloitettu 1,98 euroa minuutissa. Kiellon tehosteeksi kuluttaja-asiamies vaatii 50 000 euron uhkasakkoa.
10.9.2019 9.45
KHO:n ratkaisu ministeriön päätöksen perustelemisesta Kun STM:n päätöstä ei ollut perusteltu laissa säädetyllä tavalla ja päätös oli tämän vuoksi lainvastainen, HAO:n ja ministeriön päätökset oli kumottava. KHO ottamatta kantaa erityisperusteiden vahvistamista koskevan hakemuksen hylkäämisen lainmukaisuuteen palautti asian ministeriölle uudelleen käsiteltäväksi.
9.9.2019 15.00
Aluehallintovirasto: Osakeyhtiön perustaminen helpottui - terveydenhuollon palvelujen tarjoaminen yhtiömuodossa on edelleen luvanvaraista Osakeyhtiölain muutos on lisännyt kiinnostusta osakeyhtiöiden perustamiseen yksityisessä terveydenhuollossa. Yksityisten terveydenhuollon palvelujen tuottajalla on oltava lupaviranomaisen myöntämä lupa, jotta palvelujen tarjoamisen voi aloittaa.
9.9.2019 14.48
Sähköisen tunnistautumisen muutokset koskevat myös tulorekisteriäSyyskuussa voimaan tulevat muutokset pankkien tarjoamiin tunnistusmenetelmiin koskevat myös tulorekisteriä, jossa on käytössä suomi.fi-tunnistus. Käytännössä muutos tarkoittaa sitä, että pankkien tarjoamat paperiset tunnuslukutaulukot eivät enää riitä tunnistautumisen välineeksi.
9.9.2019 12.02
VTV: Suomi saisi tietovarannoista enemmän irti viranomaisten paremmalla yhteistyöllä Suomen viranomaiset ovat avanneet tietovarantojaan Euroopan unionin direktiivien mukaisesti. VTV suosittaa tarkastuksensa pohjalta, että avaaminen olisi tiedon käyttäjien kannalta suunnitelmallisempaa ja paremmin ennakoitavaa.
Vierashuoneessa asianajaja Pirkko Pesonen: Valeuutisista ja kuvaväärennyksistä On hyvä tietää, missä saa kuvata ja mitä julkaista, mutta yhtä tärkeää on erottaa valeuutinen ja -kuva aidosta. On selvää, että yhdenkään itseään kunnioittavan median ei tule ryhtyä tietoiseen kuvahuijaukseen eikä muutenkaan julkaista loukkaavia kuvia kenestäkään. Kuitenkin valokuvauksen ja videokuvauksen parissa toimivat myös muut kuin totuutta rakastavat ja siihen sidotut journalistit, ja mahdollisuus saada ”hyvästä” kuvasta palkkio saattaa houkuttaa ylilyönteihin. Valeuutisista ja tekaistuista hoax-valokuvista kirjottaa asianajaja, oikeustieteen lisensiaatti Pirkko Pesonen Edilexin Vierashuoneessa.Avoin uutinen
9.9.2019 8.35
Toisin kuin käräjäoikeus hovioikeus arvioi moottoritiellä tapahtuneen autojen kilvanajon seurauksena aiheutuneet kuolemantuottamuksen ja vammantuottamuksen törkeiksi Asiassa oli syyttäjän valituksen perusteella kysymys siitä, oliko A:n ja B:n syyksi kohdissa 1 ja 2 (törkeä liikenneturvallisuuden vaarantaminen) luettava syytteen teonkuvauksesta ilmenevä kilvanajo tai valituksessa täsmennetystä teonkuvauksesta ilmenevä kisailu. A:n valituksen johdosta kohdassa 2 kysymys oli myös siitä, oliko hän syyllistynyt törkeän liikenneturvallisuuden vaarantamisen asemesta liikenneturvallisuuden vaarantamiseen vai oliko syyte näiltä osin kokonaan hylättävä riippuen siitä, kuinka suurta nopeutta hänen katsotaan ajaneen. Käräjäoikeus oli katsonut B:n aiheuttaneen törkeällä huolimattomuudellaan niin F:n kuoleman kuin C:n vasemman solisluun murtuman, eikä näiltä osin ratkaisuun ollut haettu muutosta. Näin ollen B:n osalta syyttäjän valituksen perusteella kohdissa 3 ja 4 kysymys oli siitä, täyttyikö hänen syykseen luettujen vamman- ja kuolemantuottamuksen osalta kyseisten rikosten törkeiden tekomuotojen tunnusmerkistöjen edellyttämä kokonaistörkeys. Kohdissa 3 (kuolemantuottamus) ja 4 (vammantuottamus) kysymys oli syyttäjän valituksen perusteella myös siitä, oliko A menetellyt sillä tavoin, että niissä tarkoitetut rikokset tulisi lukea myös hänen syykseen. Toisin sanoen kysymys oli siitä, voitiinko myös A:n katsoa olevan osaltaan rikosoikeudellisessa vastuussa F:n kuolemasta ja C:n vammasta, vaikka B olikin ollut se, joka oli kuljettamallaan autolla törmännyt C:n autoon. Vielä kohdassa 5 (liikennepako tieliikenteessä) oli syyttäjän valituksen johdosta kyse siitä, oliko A syyllistynyt liikennepakoon tieliikenteessä. Mikäli B:n syyksi luettiin moitittavammat teot kuin käräjäoikeus oli tehnyt tai A:n osalta syyksilukemista muutettiin hänen taikka syyttäjän valitusta vastaavasti, kysymys oli B:n osalta rangaistuksen mittaamisesta ja A:n osalta rangaistuksen mittaamisen ohella sen lajinvalinnasta. Edelleen kysymys oli todistelukustannusten korvaamisen edellytyksistä sekä B:lle ja A:lle tuomittujen ajokieltojen kestoista. (Vailla lainvoimaa 9.9.2019)
6.9.2019 14.17
Esitysluonnos kevytautolain voimaantulon lykkäämisestä lausunnoille 19. syyskuuta saakka Liikenne- ja viestintäministeriö lähetti luonnoksen hallituksen esitykseksi kevytautolakien voimaantulon lykkäämisestä lausuntokierrokselle 6.9.2019. Esityksen mukaan lakien voimaantuloa lykättäisiin vuodella 1. marraskuuta 2020 saakka. Mikäli kevytautoja koskevien lakien voimaantuloa ei muuteta, tulee kevytautolainsäädäntö voimaan 1. marraskuuta 2019. Kevytautolakien voimaantulon siirtäminen liittyy Euroopan unionin komission tiukentuneeseen kantaan unionin lainsäädännön vaatimusten soveltamisesta. Voimaantulon siirtämisen tavoitteena on selvittää, onko Suomen lainsäädäntöä mahdollista muuttaa unionin lainsäädännön mukaiseksi. Lakien voimaantuloon nykyisessä muodossa liittyy riski siitä, että Euroopan unionin komissio käynnistää rikkomusmenettelyn Suomea vastaan.
6.9.2019 13.30
Markkinaoikeus pohti tavaramerkkiloukkausta hiilidioksipullojen uudelleen täyttämisessä Markkinaoikeus vahvisti, että MySoda Oy oli poistamalla hiilidioksidipulloista, jotka on varustettu niiden pintaan kaiverretulla tavaramerkillä SODASTREAM tai SODA-CLUB, niissä olleen etiketin sekä tämän jälkeen täyttämällä kyseiset hiilidioksidipullot uudelleen ja varustamalla ne perustelukappaleessa 19 kuvatulla etiketillä sekä tämän jälkeen myymällä ja markkinoimalla Suomessa kyseisiä hiilidioksidipulloja elinkeinotoiminnassaan loukannut Soda-Club (CO2) SA:n tavaramerkkejä numero 70211 SODASTREAM ja numero 77984 SODASTREAM sekä EU-tavaramerkkiä numero 87957 SODA-CLUB sekä SodaStream International B.V:n EU-tavaramerkkejä numero 295923 SODASTREAM, numero 1039965 SODASTREAM ja numero 1246511 SODASTREAM. Markkinaoikeus kielsi MySoda Oy:tä jatkamasta tai toistamasta edellä kerrottua menettelyä nyt asetetun 100.000 euron sakon uhalla. Markkinaoikeus katsoi myös muun muassa, ettei MySoda Oy:n menettelystä näytetty aiheutuvan kantajille sellaista vahinkoa, että sanotun perusteella kantajilla olisi perusteltua aihetta vastustaa MySoda Oy:n menettelyä. (Vailla lainvoimaa 6.9.2019)
6.9.2019 12.24
KKV, Kaupan liitto ja Suomen Yrittäjät käynnistivät yrittäjän päivänä 5.9.2019 Hyvä kuluttajasuhde -kampanjan, jolla opastetaan kaupan alan pk-yrityksiä kuluttajansuojan perusasioista Tavoitteena on lisätä myyjien tietoisuutta ja taitoja, jotta he osaavat toimia oikein kaupankäynnin eri vaiheissa. Lopputuloksena on hyvä kuluttajasuhde, joka lisää kuluttajien luottamusta yritykseen.
Unionin tuomioistuin: SEPA-maksun edellytykseksi ei voi asettaa sitä, että maksajan kotipaikka on jäsenvaltiossa, jossa on myös maksunsaajan kotipaikka Euromääräisiä tilisiirtoja ja suoraveloituksia koskevista teknisistä ja liiketoimintaa koskevista vaatimuksista sekä asetuksen 924/2009 muuttamisesta annetun asetuksen 260/2012 9 artiklan 2 kohtaa on tulkittava siten, että se on esteenä pääasiassa kyseessä olevan kaltaiselle sopimusehdolle, jolla tehdään mahdottomaksi maksaminen Euroopan unionin laajuisen suoraveloitusjärjestelmän välityksellä tehtävällä euromääräisellä suoraveloituksella (SEPA-suoraveloituksella), jos maksajan kotipaikka ei ole jäsenvaltiossa, jossa maksunsaajan liiketoiminnan kotipaikka on.
6.9.2019 9.26
KKO myönsi valitusluvan koskien tuomioistuinten toimivaltaa määrätä ajokielto ennen lainmuutosta vireille tulleissa asioissa Kesäkuun 2019 alussa voimaan tulleen lainmuutoksen (96/2018) mukaan ajokiellon määrääminen kuuluu poliisille. Laissa ei ole siirtymäsäännöstä niitä tilanteita varten, joissa ajokieltoa koskeva asia on ollut vireillä KO:ssa lainmuutoksen tullessa voimaan. Hovioikeuksissa on ratkaisu kesän aikana useita asioita, joissa on ollut kyse tuomioistuinten toimivallasta määrätä ajokielto 1.6.2019 jälkeen ja jotka ovat tulleet vireille ennen lainmuutosta. Ratkaisuissa on katsottu pääsääntöisesti yhtenevästi, että tuomioistuimet ovat olleet toimivaltaisia ratkaisemaan ajokiellon. Ainakin yhdessä tapauksessa asiasta on äänestetty. Siinä erimielinen hovioikeudenneuvos katsoi, että ajokiellon määrääminen 1.6.2019 lukien kuuluu ajokorttilain 64 §:n mukaan poliisin yksinomaiseen toimivaltaan.
6.9.2019 9.10
Toisin kuin käräjäoikeus hovioikeus ei tutkinut pelastuskoirayhdistyksen päätöksen moitekannetta oikeussuojan tarpeen puuttuessa Moitekanteen kohteena olleet päätökset koskivat harrastustoimintaa, jota tosin voitiin sinänsä pitää laatunsa, viranomaisliitäntänsä ja merkityksensä puolesta tavanomaisesta harrastustoiminnasta poikkeavana. Päätöksillä ei ollut kielletty A:ta ja B:tä harjoittamasta pelastuskoiratoimintaa, vaan heiltä oli evätty toistaiseksi mahdollisuus toimia eräissä luottamustehtävissä. Päätösten merkitys A:lle ja B:lle oli näin ollen oleellisesti vähäisempi kuin ratkaisussa KKO 1998:122 kantajana olleelle ammattiurheilijalle. Nyt kysymys ei ollut oikeudesta harjoittaa elinkeinoa, eivätkä päätökset rinnastuneet kunniaa koskevilta vaikutuksiltakaan tuohon ratkaisuun. Toisin kuin käräjäoikeus, hovioikeus katsoi, etteivät A ja B näyttäneet heillä olevan ilmeistä ja riittävää oikeussuojan tarvetta. Näillä perusteilla kysymys ei ollut sellaisesta A:n ja B:n oikeuksia ja velvollisuuksia koskevasta päätöksestä, että yhdistysoikeudellisten oikeusturvakeinojen rajoitusten noudattaminen olisi perustuslain 106 §:n tarkoittamalla tavalla ilmeisessä ristiriidassa perustuslain 21 §:n 1 momentin kanssa. A:n ja B:n väite sopimussuhteen syntymisestä heidän ja yhdistyksen välillä oli asian ratkaisemisen kannalta merkityksetön. A:lla ja B:llä ei ollut kanneoikeutta. Kanne oli kaikilta osin jätettävä tutkimatta. (Vailla lainvoimaa 6.9.2019)
6.9.2019 8.08
Valtiovarainministeriö ja Suomen Kuntaliitto: Julkiset hankinnat vaikuttavammiksi Hankinta-Suomen avullaValtiovarainministeriö on asettanut Vaikuttavat julkiset hankinnat -toimenpideohjelman eli Hankinta-Suomen yhdessä Suomen Kuntaliiton kanssa. Ohjelman tavoitteena on edistää julkisiin hankintoihin käytettävien varojen yhteiskunnallista vaikuttavuutta sekä julkisen talouden kestävyyttä. Toimenpideohjelmalla tavoitellaan myös laajassa yhteistyössä valmisteltua näkemystä siitä, miten hallitusohjelman tavoitteet julkisten hankintojen osalta saadaan toteutetuksi. Julkisille hankinnoille ja niiden kehittämiselle asetetaan pääministeri Antti Rinteen hallitusohjelmassa seita tavoitteita, jotka kertovat monialaisuudessaan paljon hankintojen vaikuttavuudesta.
6.9.2019 6.33
Unionin tuomioistuimelta ennakkoratkaisu raiskatun ja elävätä poltetun liettualaisen tytön vahingonkorvausasiassa: 112-numeroon soittavien sijaintiedot on annettava viranomaisille veloituksetta heti, myös silloin kun puhelu on soitettu matkapuhelimesta, jossa ei ole SIM-korttia 17-vuotias tyttö kidnapattiin, raiskattiin ja poltettiin elävältä liettualaisessa lähiössä auton tavarasäiliössä 21.9.2013 kello 6 aikoihin aamulla. Ollessaan suljettuna tavarasäiliöön hän soitti matkapuhelimella Liettuan hätäpuhelukeskukseen käyttämällä eurooppalaista hätänumeroa 112 kymmenisen kertaa pyytääkseen apua. Hätäpuhelujen vastaanottokeskuksen laitteet eivät kuitenkaan näyttäneet käytetyn matkapuhelimen numeroa, mikä esti sen, että kyseisen keskuksen työntekijät olisivat voineet paikantaa hänet. Ei ollut mahdollista määrittää, oliko tytön käyttämässä matkapuhelimessa SIM-kortti, eikä sitä, miksei sen numero näkynyt hätäpuhelujen vastaanottokeskuksessa.
5.9.2019 14.12
FINE: Maksuhäiriömerkintä ei vaikuta peruspankkipalveluihin, mutta voi estää vakuutusten saamisen FINEn Vakuutus- ja rahoitusneuvonnassa vastataan toistuvasti maksuhäiriömerkintään liittyviin kysymyksiin. Kysymykset liittyvät ongelmiin saada esimerkiksi kotivakuutus tai auton kaskovakuutus sekä ongelmiin luottokortin uusimisessa. ”Vähäisen maksuhäiriömerkinnän ei pitäisi vaikuttaa vakuutusten saantiin. Ongelmista huolimatta kannattaa aina neuvotella ja pyrkiä osoittamaan, että jatkossa maksut hoituvat ja maksuhäiriömerkinnän taustalla olevat vastuut on hoidettu”, FINEn toimitusjohtaja Elli Reunanen sanoo.
VTV:n tarkastus: Voittoa tavoittelemattomien yhteisöjen tukeminen ja eräät erillismenettelyt Valtiontalouden tarkastusvirasto on tarkastanut tukia, joita talousarviosta myönnetään voittoa tavoittelemattomille yhteisöille. Samanaikaisesti VTV tarkasti tapauksia, joissa valtionavustuksiin liittyviä tehtäviä on siirretty viranomaisilta muille tahoille. Kokonaisuutena asiat ovat kunnossa, eikä varsinaisia väärinkäytöksiä havaittu. Tarkastuksessa kiinnitettiin huomiota, että eri tukimuotojen kohdalla ei ole käytetty yhdenmukaisia käsitteitä. Tästä syystä voi syntyä erilaisia tulkintoja, jotka voivat vaikuttaa tuen myöntämiseen ja määrään.
5.9.2019 11.40
Finanssivalvonta sallii tilapäisiä helpotuksia vahvan tunnistamisen toteuttamiseen verkkokaupan korttimaksamisessa Finanssivalvonta ei aio tilapäisesti kohdistaa hallinnollisia seuraamuksia valvottaviinsa, vaikka ne laiminlöisivät lakiin perustuvan velvollisuutensa tunnistaa asiakas vahvasti verkkokaupan korttimaksujen yhteydessä. Tällä pyritään turvaamaan verkkokaupan korttimaksamisen jatkuvuus häiriöittä ja halutaan välttää kohtuuttoman haitan aiheutumista kuluttajille.
5.9.2019 9.16
KKO: Kahdesti yöaikaan punaisia päin ajanut syyllistyi törkeään liikenneturvallisuuden vaarantamiseen A oli kuljettanut autoa siten, että hän oli kaupunkialueella sijaitsevissa suurissa ja vilkkaasti liikennöidyissä risteyksissä kääntynyt yöaikaan kahdesti kulkusuunnassaan oikealle liikennevalo-opastimen näyttäessä punaista valoa. Korkeimman oikeuden ratkaisusta ilmenevillä perusteilla katsottiin, että A:n teko oli ollut omiaan aiheuttamaan vakavaa vaaraa toisen hengelle tai terveydelle, ja A oli siten syyllistynyt törkeään liikenneturvallisuuden vaarantamiseen.
4.9.2019 12.13
KKV: Yrityksille vinkkejä hyvään kuluttajasuhteeseen – myös yritykset voivat kysyä kuluttajariitoihin neuvoja KKV:n kuluttajaoikeusneuvojilta Kilpailu- ja kuluttajaviraston kuluttajaneuvonta ei neuvo pelkästään kuluttajia. Myös kuluttajien kanssa kauppaa tekevät yritykset voivat kysyä kuluttajaneuvonnasta neuvoa kuluttajariitojen ratkaisemiseksi. Kuluttajaneuvonta kertoo kuluttajakaupan pelisäännöistä tilanteissa, joissa osapuolina ovat kuluttaja ja yritys.
4.9.2019 11.13
KHO kumosi kiinteistöjen jätehuoltopalveluiden hankintapäätöksen Korkein hallinto-oikeus kumosi markkinaoikeuden päätöksen ja B Oy:n hankintapäätöksen sekä kielsi hankintapäätöksen täytäntöönpanon. Koska jo hankintamenettelyä koskeva tarjouspyyntö oli ollut hankintasäännösten vastainen, hankintayksikön virheellinen menettely voitiin korjata vain siten, että hankinnasta järjestetään kokonaan uusi tarjouskilpailu.
4.9.2019 8.15
Hovioikeus pohti ajokieltoasiaa Koska vastaaja oli käräjäoikeuden toteamin tavoin syyllistynyt viiden vuoden aikana kahdesti rattijuopumukseen, hänet oli ajokorttilain 66 §:n 1 momentin nojalla määrättävä vähintään kuuden kuukauden ajokieltoon. Oikeudenmukainen ajokiellon kesto oli hovioikeuden mukaan noin kuusi kuukautta. (Vailla lainvoimaa 4.9.2019)
3.9.2019 14.18
Toisin kuin käräjäoikeus hovioikeus katsoi että 1 vuoden 3 kuukauden vankeusrangaistus voitiin määrätä ehdolliseksi kirjanpitorikos- ja petosasiassa Vastaajan syyksi oli luettu törkeä kirjanpitorikos, kaksi törkeää veropetosta ja törkeä petos. Syyksi luettujen rikosten vakavuus ja niistä ilmenevä hänen syyllisyytensä ovat ehdollista vankeutta vastaan puhuvia seikkoja. Vastaajaa ei ollut ennen nyt kysymyksessä olevia tekoja tuomittu rikoksesta rangaistukseen. Ottaen lisäksi huomioon vastaajalle tuomitun vankeusrangaistuksen pituus ja aiheutuneen vahingon määrä hovioikeus päätyi siihen, että vastaajalle tuomittu 1 vuoden 3 kuukauden vankeusrangaistus voitiin määrätä ehdolliseksi. (Vailla lainvoimaa 3.9.2019)
3.9.2019 8.00
KKV antoi huomautuksen Sonkajärven kunnalle hankintalain noudattamatta jättämisestä Kilpailu- ja kuluttajaviraston 30.8.2019 antaman päätöksen mukaan Sonkajärven kunta ei noudattanut hankintalakia, kun se ei julkaissut hankintailmoitusta siivouspalveluiden hankinnasta.
2.9.2019 11.00
KHO kumosi valtioneuvoston päätöksen voimansiirtolinjan lunastusluvasta Lunastusluvan myöntämistä koskeva valtioneuvoston päätös oli kumottava siltä osin kuin se koski voimansiirtolinjan päätöksessä mainittua osuutta. Asia oli tältä osin palautettava valtioneuvostolle uudelleen käsiteltäväksi.
2.9.2019 9.45
Markkinaoikeus kielsi Ratiopharm Oy:tä käyttämästä tavaramerkkiä PEGORATIO ummetuslääkkeen tavaramerkkinä ja velvoitti maksamaan hyvitystä ja vahingonkorvausta Orion Oyj:lle Markkinaoikeus
1. kielsi Ratiopharm Oy:tä käyttämästä tavaramerkkiä PEGORATIO ummetuslääkkeen tavaramerkkinä
2. määräsi hävitettäviksi tavaramerkin PEGORATIO sisältävät Ratiopharm Oy:n hallussa olevat tuotepakkaukset, painetut tuoteselosteet ja painetut markkinointimateriaalit sekä tavaramerkin PEGORATIO poistettavaksi sähköisessä muodossa olevasta markkinoinnista
3. mitätöi Ratiopharm Oy:n tavaramerkin numero 261560 PEGORATIO
4. velvoitti Ratiopharm Oy:n suorittamaan Orion Oyj:lle kohtuullisena hyvityksenä tavaramerkin käyttämisestä 40.000 euroa ja korvauksena tavaramerkkioikeuden loukkauksesta aiheutuneesta vahingosta 10.000 euroa, molemmat määrät korkolain 4 §:n 1 momentin mukaisine viivästyskorkoineen 15.4.2019 lukien.
Markkinaoikeus myös velvoitti Ratiopharm Oy:n korvaamaan Orion Oyj:n oikeudenkäyntikulut 135.812,50 eurolla viivästyskorkoineen.
2.9.2019 9.00
KKV: Aiemmat kalliit kuluttajaluotot kannattaa kilpailuttaa – apua talous- ja velkaongelmiin on saatavilla Kuluttajaluottojen 20 prosentin korkokatto tuli voimaan 1. syyskuuta 2019. Luottojen hintaa rajoittavan sääntelyn on tarkoitus ehkäistä velkaongelmia, edistää luottojen hinnoittelun läpinäkyvyyttä ja helpottaa lain noudattamisen valvontaa. Jos on ottanut kalliin luoton, kannattaa yrittää korvata se edullisemmalla, eikä vanhoista kalliista luotoista kannata tehdä uusia nostoja, KKV opastaa.
30.8.2019 15.00
Hovioikeus ei alentanut liikenneonnettomuudesta tuomitun kuljettajan rangaistusta eikä jättänyt rangaistukseen tuomitsematta - vastaantulleeseen autoon törmänneen loukkaantuminen oli ollut tyypillinen seuraus sanotunlaisesta yhteentörmäyksestä Liikenneturvallisuuden vaarantamisesta ja vammantuottamuksesta tuomitun rangaistusta ei ollut aihetta alentaa eikä valittajaa voitu jättää rangaistukseen tuomitsematta. (Vailla lainvoimaa 30.8.2019)
30.8.2019 11.17
Liikennemerkki lumen peitossa - hovioikeus hylkäsi syytteen liikennerikkomuksesta Kaikki asiassa lausutut seikat huomioon ottaen HO katsoi, ettei valittaja ollut voinut tapauksen olosuhteissa taajaman ulkopuolella pelkästään lähestyvästä risteysalueesta eritoten, kun otettiin huomioon, ettei kyse ollut isosta risteyksestä, josta tien yllä olisi opastetaulut, liikennemerkin pyöreästä muodosta tai tien vierellä olevasta pyörätiestä päätellä merkin osoittaman määräyksen sisältöä. Valittajan menettely ei siten ollut ollut syyttäjän väittämällä tavalla huolimatonta. Näin ollen syyte liikennerikkomuksesta oli hylättävä. (Vailla lainvoimaa 30.8.2019)Avoin uutinen
30.8.2019 8.15
PRH: Korkein hallinto-oikeus piti voimassa PRH:n valvontapäätöksen säätiön takautuvista hallituspalkkioistaKorkein hallinto-oikeus on 22.8.2019 antamallaan päätöksellä hylännyt Ida ja Lauri Reinikaisen Säätiö sr:n tekemän valituksen hallinto-oikeuden päätöksestä (18/0582/3), jossa hallinto-oikeus katsoi, ettei säätiön hallitus ollut huolellisesti toimien edistänyt säätiön etua, kun se oli päättänyt maksaa palkkioita ja työkorvausta takautuvasti ilman riittäviä perusteita. Patentti- ja rekisterihallitus oli voinut säätiölain nojalla määrätä säätiön ryhtymään toimiin takautuvasti maksettujen palkkioiden takaisin perimiseksi tai niiden maksamisen kieltämiseksi.
29.8.2019 11.35
Kuluttajaluottojen korkokatto laajenee ja tiukkenee syyskuun alusta Pikaluottoja ja muita kuluttajaluottoja koskeva lainsäädäntö muuttuu 1. syyskuuta 2019. Uudistuksen seurauksena korkokatto laajenee koskemaan valtaosaa kuluttajaluottoja. Sääntelyn ulkopuolelle jäävät vain sellaiset asuntoluotot, joissa vakuutena on asunto tai muuta omaisuutta, sekä liikennevälineiden, kuten autojen, osamaksukauppa. Hintasääntelymalli muuttuu luoton todelliseen vuosikorkoon sidotusta mallista erikseen korkoa ja muita luottokustannuksia sääntelevään malliin. Jatkossa luoton koron yläraja on 20 prosenttia.
29.8.2019 10.10
KHO hylkäsi Olkiluoto 3:n käyttölupaa koskevat valitukset KHO totesi muun muassa, että valituksessa tarkoitettua Olkiluodon ydinvoimalan liikkumis- ja oleskelurajoitusaluetta ja sen laajuutta koskevaa kysymystä ei ollut ratkaistu eikä poliisilain 9 luvun 8 § huomioon ottaen ollut voitukaan ratkaista valituksenalaisessa ydinvoimalan käyttölupaa koskevassa valtioneuvoston päätöksessä. Valituksessa ei esitetty turvallisuuteen liittyviä tai muitakaan sellaisia seikkoja, joiden vuoksi valtioneuvoston päätöstä olisi pidettävä lainvastaisena.
28.8.2019 15.30
Hovioikeus: Hissiremontti oli asunto-osakeyhtiön kokoon nähden suuri sekä tekniseltä ja taloudelliselta kannalta laaja peruskorjaus, minkä vuoksi remontin kustannukset tuli kattaa pääomavastikeperusteella Hovioikeus hyväksyi käräjäoikeuden perustelut ja johtopäätöksen asunto-osakeyhtiölain olettamasäännöksen soveltamisesta sekä siitä, että kysymyksessä oli asunto-osakeyhtiön kokoon nähden suuri sekä tekniseltä ja taloudelliselta kannalta laaja peruskorjaus, minkä vuoksi remontin kustannukset tuli kattaa pääomavastikeperusteella. Hovioikeus katsoi, että yhtiöjärjestys ei ollut tulkinnanvarainen siltä osin kuin siinä on määrätty, että autotalleista on suoritettava jyvittämätöntä rahoitusvastiketta. Hovioikeus katsoi, että A oli voinut jo osakkeet hankkiessaan ennakoida, että hänellä on osakkaana velvollisuus osallistua yhtiön tarpeellisista kunnossapitotöistä aiheutuviin kustannuksiin maksamalla rahoitusvastiketta yhtiöjärjestyksessä säädetyin perustein. (Vailla lainvoimaa 28.8.2019)Avoin uutinen
28.8.2019 14.43
Komissiolta huomautus Suomen kevytautosäännöksistä – asiakirja julkaistiin EU:n komissio antoi Suomelle huomautuksen 1.8.2019 Suomen kevytautoja koskevasta sääntelystä. Säännösten olisi tarkoitus tulla voimaan marraskuun alussa. Komission elokuun alussa antaman huomautuksen sisältö on pitkälti sama kuin Suomen jo kevytautolain valmisteluvaiheessa saama huomautus. Huomautuksen mukaan ehdotetut lakimuutokset eivät täytä unionin lainsäädännön vaatimuksia erityisesti unionin ajokorttilainsäädännön osalta.
26.8.2019 14.00
Hovioikeus: Varkausrikoksiin käytetyn auton arvo 4.000 euroa voitiin tuomita menettämään valtiolle rikoksentekovälineenä Rikoslaissa tarkoitetuksi tekovälineeksi määrittelyn kannalta ei ole merkitystä sillä, ettei ajoneuvoa ole hankittu ainoastaan rikoksentekoa varten. Valittaja ei esittänyt seikkoja, joiden perusteella menettämisseuraamuksen tuomitsemista olisi pidettävä kohtuuttomana. Käräjäoikeuden arvion mukainen ajoneuvon arvo 4.000 euroa oli hovioikeudessa riidaton. (Vailla lainvoimaa 26.8.2019)
26.8.2019 9.00
Uusi potilasvakuutuslaki tulee voimaan 1. tammikuuta 2021 Tasavallan presidentti vahvisti perjantaina (23.8.) lait, jotka sisältyvät eduskunnan vastaukseen hallituksen esitykseen potilasvakuutuslaiksi ja eräiksi siihen liittyviksi laeiksi (HE 298/2018). Potilasvahinkolaki korvataan potilasvakuutuslailla. Potilasvakuutuslain rakenne uudistuu siten, että lainsäädännöstä käy selvästi ilmi eri osapuolien oikeudet ja velvollisuudet. Lainsäädäntöä on myös selkeytetty ja modernisoitu. Tasavallan presidentti vahvisti perjantaina myös lain potilasvakuutuskeskuksesta (HE 298/2018). Laissa säädetään vakuutusyhtiöiden velvollisuudesta kuulua keskukseen, keskuksen toiminnan rahoittamisesta ja hallinnosta.
Poliisihallitus julkaisi sakkoa koskevat ohjeet ja sakotusta ohjaavan sakkokäsikirjan Ohje tulee voimaan syyskuussa, mutta käsikirjaa voi soveltaa jo nyt, koska se on voimassa olevan lainsäädännön tulkintaohje. Sakkokäsikirja on julkaistu suomeksi. Ruotsiksi ja englanniksi se julkaistaan myöhemmin.Avoin uutinen
14.8.2019 14.00
IPRinfo: Tekijänoikeusdirektiivin tuomista muutoksista keskusteltiin kaikille avoimissa työpajoissa Uudistetun tekijänoikeusdirektiivin tarkoituksena on saattaa EU:n tekijäoikeuslainsäädäntö digitaalisille markkinoille sopiviksi. Direktiivi on merkittävin tekijänoikeuden osittaisuudistus sitten vuoden 2001 tekijänoikeusdirektiivin. Direktiivin kansallisen implementoinnin osana on järjestetty kaikille avoimia työpajoja. Työpajatyöskentely on ollut tärkeä osa kansallisen tekijänoikeusuudistuksen valmistelua.
14.8.2019 13.05
Viidestä ylinopeudesta voitiin määrätä 12 viikon ajokielto - hankaluudet kulkemisen järjestämisessä töihin eivät riittäneet perusteeksi varoituksen käytölle A oli ylinopeutta ajamalla 17.7.2017, 21.1.2018, 17.9.2018, 25.2.2019 ja 6.3.2019 syyllistynyt liikennerikkomuksiin. Näistä teoista hänelle oli määrätty yhteensä kymmenen päiväsakkoa ja neljä rikesakkoa. HAO katsoi, että poliisilaitos oli voinut määtätä A:n kahdentoista viikon määräaikaiseen ajokieltoon päätöksen tiedoksisaannista 4.7.2019 lukien, koska hän oli syyllistynyt viiteen liikennerikkomukseen kahden vuoden kuluessa. (Ei lainvoim. 14.8.2019)
14.8.2019 12.20
Väitös: Euroopan unionin tuomioistuimen ratkaisut energiasektorin integraatiokysymyksissä ovat kontekstisidonnaisia HTM Sirja-Leena Penttinen tarkastelee 19. elokuuta Itä-Suomen yliopistossa tarkastettavassa väitöstutkimuksessaan, kuinka Euroopan unionin tuomioistuin on tulkinnut ja soveltanut tavaroiden ja pääoman vapaata liikkuvuutta koskevia perussopimuksen säännöksiä energiasektorilla. Tutkimuksessa analysoidaan intressejä, joihin jäsenvaltiot ovat vedonneet rajoittaakseen tavaroiden ja pääoman vapaata liikkuvuutta energiasektorilla, sekä erityisesti unionin tuomioistuimen ratkaisukäytäntöä tältä osin. Unionin tuomioistuin pyrkii tasapainottamaan jäsenvaltioiden kansallisia intressejä sekä EU:n energiamarkkinoiden yhtenäistämistä koskevia tavoitteita tulkitessaan EU:n ja jäsenvaltioiden välisiä toimivaltarajoja. Lisäksi Penttinen tarkastelee unionin tuomioistuimen roolia EU:n energiamarkkinoiden avautumisessa.
14.8.2019 11.00
Kilpailukieltosopimusten säännösten ajantasaisuutta selvittäneessä kolmikantaisessa työryhmässä ei päästy yksimielisyyteen lainsäädäntömuutoksista - työryhmän muistiosta voi antaa lausuntoja 26. syyskuuta saakka Työryhmässä on ollut esillä useita lainsäädäntömuutosten toteuttamisvaihtoja. Keskeisten vaihtoehtojen vaikutuksia on muistiossa myös arvioitu. Työryhmässä on laajasti kuultu työnantaja- ja työtyöntekijäjärjestöjä, asianajajia ja yrityksiä siitä miten säännökset toimivat käytännössä. Lisäksi on selvitetty valvontaviranviranomaisen valvontakäytäntöä. Työryhmän muistio on lausuntokierroksella 26.9.2019 saakka perinteisellä tavalla. Työ jatkuu hallitusohjelman pohjalta.
13.8.2019 14.15
KKV: Kilpailuneutraliteettivalvonta tehostuu – kirjanpidon eriyttämisvelvollisuus voimaan vuoden 2020 alusta Kilpailulakiin on lisätty uusi säännös, jonka perusteella julkisyhteisön on 1. tammikuuta 2020 alkaen eriytettävä kilpailutilanteessa markkinoilla harjoittamansa taloudellinen toiminta kirjanpidossaan. Säännös ehkäisee kilpailuneutraliteettiongelmien syntymistä. Samalla se tehostaa kilpailuneutraliteetin valvontaa Kilpailu- ja kuluttajaviraston saadessa luotettavaa kirjanpitoon perustuvaa ja tilintarkastuksen piiriin kuuluvaa tietoa selvityksiään varten.
13.8.2019 11.49
Professori Veikko Vahtera: Osakeyhtiön yhtiökokouksen päätös uuden hallituksen valinnasta oli pätevä, vaikka kokous oli kutsuttu koolle osakeyhtiölain vastaisesti (THO 29.1.2019; S18/299, lainvoimainen) Osakeyhtiön hallituksen ainoa jäsen A ja hallituksen varajäsen B olivat kuolleet. Tämän jälkeen osa osakkeenomistajista kutsui ylimääräisen yhtiökokouksen koolle valitsemaan uutta hallitusta ilman OYL 5:17 edellyttämää aluehallintoviraston kutsuoikeutusta. Osakkeenomistaja C, joka ei ollut mukana yhtiökokouksen koollekutsumisessa, ja joka ei osallistunut ylimääräiseen yhtiökokoukseen, nosti moitekanteen yhtiökokouksen päätösten julistamiseksi mitättömäksi. Käräjäoikeus ja hovioikeus totesivat, että yhtiökokouksen koollekutsumista koskevia osakeyhtiölain säännöksiä oli rikottu olennaisesti. Koska rikkomus ei ollut kuitenkaan vaikuttanut päätösten sisältöön tai osakkeenomistajan oikeuteen muutoin, oli uuden hallituksen valintapäätös pätevä.
13.8.2019 9.12
KKO piti ennallaan toimittajan kotiin tehtyä kotietsintää koskevan hovioikeuden päätöksen Toimittajan asuntoon ja siihen liittyviin varastotiloihin oli toimitettu erityinen kotietsintä. Etsinnän yhteydessä oli takavarikoitu muun ohella tietokone ja muita tallennusalustoja, jotka toimittajan ilmoituksen mukaan sisälsivät lähdesuojan alaisia tietoja. Aineisto, jota etsintävaltuutettu ei voinut kotietsinnän kuluessa seuloa, oli eristetty sinetillä varustettuihin näytepusseihin. Korkein oikeus katsoi ratkaisusta tarkemmin ilmenevillä perusteilla, että aineistoa ei ollut pakkokeinolain 8 luvun 11 §:n tarkoittamalla tavalla sinetöity siten, että tutkinnanjohtajan olisi tullut saattaa luvun 12 §:n mukaisesti viimeistään kolmen päivän kuluttua tuomioistuimen ratkaistavaksi, saadaanko sinetöityä aineistoa tutkia tai hyödyntää.Avoin uutinen
13.8.2019 8.15
Hovioikeus arvioi liikenneturvallisuuden vaarantamisen törkeyttä Hovioikeus päätyi siihen, että teon objektiivinen huolimattomuus oli ollut korkealla tasolla kun taas A:n subjektiivinen huolimattomuus tietoisen riskinoton puuttuessa oli ollut vähäisempää. Kysymys oli kuitenkin ollut niin merkittävästä ajoneuvon kuljettajan huolellisuusvelvollisuuden ja keskeisen liikennesäännön vakavasta rikkomisesta, että A:n menettely oli ollut törkeän huolimatonta ja omiaan aiheuttamaan vakavaa vaaraa toisen hengelle tai terveydelle. Sillä seikalla, että asialla on A:lle suuri taloudellinen merkitys, ei ollut vaikutusta syyksilukemiseen. Lisäksi käräjäoikeus oli jo kohtuullistanut A:n maksettavaksi määrättyjä korvauksia neljäsosaan. A oli syyllistynyt menettelyllään törkeään liikenneturvallisuuden vaarantamiseen. (Vailla lainvoimaa 13.8.2019)Avoin uutinen
12.8.2019 11.49
Etlan raportti: Työaika, työllisyys ja kilpailukyky Etlan raportissa luodaan katsaus työaikaan kilpailukyvyn näkökulmasta. Raportin ensimmäisessä osassa verrataan suomalaisia työaikoja muihin Euroopan maihin hyödyntäen Eurostatin tilastoja ja luodaan katsaus taloustieteelliseen tutkimuskirjallisuuteen työajan merkityksestä työllisyydelle. Raportin toisessa osassa tutkitaan kilpailukykysopimuksen merkitystä työllisyydelle ja suomen kilpailukyvylle hyödyntäen Etlan makromallia. Analyysissa erotellaan työajan pidennyksen sekä sosiaaliturvamaksujen ja verotuksen merkitys kilpailukykysopimuksen työllisyysvaikutuksille.
8.8.2019 13.20
Keskuskauppakamari: Toimiiko hyvä hallinnointi ja avoimuus pörssiyhtiöissä – Corporate Governance selvitys 2019 Keskuskauppakamari on mukana kehittämässä pörssiyhtiöiden hyvää hallinnointia ja avoimuutta. Tämän johdosta Keskuskauppakamari on myös vuosittain tehnyt selvityksiä pörssiyhtiöiden corporate governance -käytännöistä. Tämänvuotisessa selvityksessämme on kerätty tietoa muun muassa suomalaisten pörssiyhtiöiden hallitusten työskentelystä sekä hallitusten ja toimitusjohtajien palkitsemisesta, kertoo lakimies Antti Turunen.
8.8.2019 11.10
Anniskelulupa peruutettiin yrittäjän aiemman päihteiden väärinkäytön perusteella - ne bis in idem -periaate ei tullut sovellettavaksi Kahdesta rattijuopumuksesta ja kahdesta huumausaineen käyttörikoksesta ilmenevä C:n aikaisempi päihteiden väärinkäyttö kokonaisuutena osoitti C:n ilmeisen sopimattomaksi harjoittamaan alkoholilain mukaista elinkeinotoimintaa. AVI:n oli alkoholilain 72 §:n 3 momentin nojalla tullut peruuttaa A Oy:n anniskelulupa pysyvästi. Suullisen käsittelyn osalta HAO katsoi, ettei suullisessa käsittelyssä C:tä sekä valituksessa nimettyjä todistajia kuulemalla ollut saatavissa sellaista selvitystä C:n päihteiden käytöstä, jolla olisi asiaa ratkaistaessa merkitystä. Suullinen käsittely oli siten ilmeisen tarpeeton. Kaksoisrangaistavuuden kiellon osalta HAO totesi, ettei anniskeluluvan peruuttamista voitu pitää rangaistusluonteisena seuraamuksena luvanhaltijan hallintoelimiin kuuluvan henkilön teosta. Asiassa ei näin ollen ollut kyse tilanteesta, jossa olisi tullut sovellettavaksi kaksoisrangaistavuuden kieltoa koskeva ne bis in idem -periaate. (Ei lainvoim. 8.8.2019)
7.8.2019 15.15
Maksuton perustamisopas aloittavalle yrittäjälle Uusyrityskeskuksen julkaisema Perustamisopas alkavalle yrittäjälle kokoaa yhteen uuden yrittäjän tarvitsemaa tietoa. Opas on toteutettu yhteistyössä uusyrityskeskusverkoston ja sen jäsenyritysten sekä -yhteisöjen kanssa. Opasta päivitetään kerran vuodessa.
7.8.2019 10.32
KHO: Terrafame Oy ei ole hankintayksikköMarkkinaoikeus katsoi, että valituksessa yksilöidyssä hankinnassa ei ollut kysymys hankintalain soveltamisalaan kuuluvasta hankinnasta, jota koskevan valituksen markkinaoikeus olisi toimivaltainen tutkimaan. Valitus oli näin ollen jätettävä pääasian osalta tutkimatta. KHO ei muuttanut MAO:n päätöstä.
6.8.2019 15.00
Yle: Kiivas keskustelu kaivoslaista hallituspuolueiden välillä: "Jos ollaan lakkauttamassa kaivoksia, meillä on puoli miljoonaa työtöntä lisää" Keskustelu kaivoslain uudistamistarpeesta johti poliitikkojen kipakkaan sananvaihtoon, Yle uutisoi.
6.8.2019 12.15
EK: Alustatalouden kauppatavoista tulossa tilkkutäkki Alustatalouteen tarvitaan selvät ja ennakoitavat pelisäännöt, bloggaavat kilpailuoikeuden asiantuntija Suvi Sasi-Gouatarbès ja sisämarkkina-asiantuntija Sanna-Maria Bertell.
5.8.2019 12.12
Hovioikeuksien linja yhteneväinen ajokiellon määräämisestä 1. kesäkuuta jälkeen: Hovioikeus oli toimivaltainen ratkaisemaan ajokiellon määräämistä koskevan syyttäjän vaatimuksen Asiassa oli kysymys hovioikeuden toimivallasta määrätä vastaajalle ajokielto 1.6.2019 jälkeen. Toimivalta ratkaista muutoksenhakemus kuului oikeudenkäymiskaaren 25 luvun 1 §:n ja oikeudenkäynnistä rikosasioissa annetun lain 4 luvun 7 §:stä ilmenevän prosessioikeudellisen jatkuvuusperiaatteen nojalla hovioikeudelle eikä tämän toimivallan voitu katsoa siirtyneen ajokiellonkaan osalta poliisille ajokorttilakia muutettaessa. Hovioikeus oli mainituilla perusteilla toimivaltainen ratkaisemaan myös ajokiellon määräämistä koskevan syyttäjän vaatimuksen. (Vailla lainvoimaa 5.8.2019)
5.8.2019 9.18
Ei havainnut aluepysäköintikieltomerkkiä – pysäköintivirhemaksu poistettiin ja kuljettajalle määrättiin huomautus Ajoneuvo oli pysäköity kiellon vastaisesti pysäköinikieltoa osoittavan merkin vaikutusalueelle, mistä oli sinänsä voitu määrätä pysäköintivirhemaksu. Se, miten selvästi havaittavia alueen pysäköintiä koskevat määräykset olivat olleet, oli kuitenkin jäänyt epäselväksi ottaen huomioon, että lähin pysäköintikiellosta ilmoittava merkki oli Turun Hansakadun ja Malminkadun risteyksessä, josta pysäköintipaikalle oli noin viiden sadan metrin matka ja että A oli saapunut alueelle tien toisesta päästä. Kun lisäksi otettiin huomioon, että valittaja ei ollut havainnut pysäköinti kielletty -merkkiä edes ajettuaan lähes koko Michailowinkadun pituudelta asian tarkastamiseksi ja että toisella puolella katua oli ollut useita pysäköinti kielletty -merkkejä sekä se seikka, että pysäköintijärjestelyt olivat olleet rakennustöiden vuoksi muutenkin alueella epäselvät, pysäköintivirhemaksua voitiin tässä yksittäistapauksessa pitää ilmeisen kohtuuttomana. Siten pysäköintivirhemaksu poistettiin ja A:lle määrättiin asiassa huomautus. (Ei lainvoim. 5.8.2019)
5.8.2019 8.11
EK:n Riikka Tähtivuori: Tekoäly tulee – vaikuttaako patentointiin ja sääntelyyn? Nyt joka puolella puhutaan tekoälystä eli AI:sta. Miten se vaikuttaa aineettomiin oikeuksiin ja niiden suojaamiseen? Asiaa pohtii EK:n IPR-asian­tun­ti­ja Riikka Tähtivuori.
2.8.2019 8.06
Paritalon huoneiston edellinen omistaja oli oman huolimattomuutensa perusteella vastuussa teettämänsä pesuhuoneremontin aiheuttamasta vesivahingosta naapuriasunnolle - käräjäoikeuden tuomio kumottiin Toisin kuin käräjäoikeus HO katsoi, että vastaajalla oli ollut erityinen syy varmistua takkahuoneen pesukoneen poistoputken liittämisestä pesuhuoneen lattiakaivoon. Vastaaja velvoitettiin suorittamaan kantajalle asunnon vaurioiden korjauskustannuksista 23.000 euroa, omasta työstä 2.630,25 euroa sekä asumishaitasta ja lisääntyneistä asumiskustannuksista 2.125 euroa viivästyskorkoineen. Vastaaja velvoitettiin myös korvaamaan kantajan oikeudenkäyntikulut KO:sta 18.327,90 eurolla ja HO:sta 7.857,50 eurolla viivästyskorkoineen. (Vailla lainvoimaa 2.8.2019)
1.8.2019 9.00
Ulkomailta: Ruotsi – Korkeimman oikeuden ratkaisuja Ruotsin korkeimman oikeuden tuoreimmat ratkaisut koskevat muun muassa mopoautolla tapahtunutta rattijuopumusta, tuottamuksellista raiskausta, vakuutusvälityksen käsitettä, tuomiovirhettä, liikennevahinkoasian oikeuspaikkaa, henkilön luovuttamista rikoksen johdosta, rikosvahinkokorvauksia, yhdistyksen kokouksen oikeellisuutta menettelyvirheen vuoksi, rangaistussäännöksen sisällön kieltä, rekisterimerkinnän korjaamista, maasta poistamista ja rikoksen uusimisen riskiä perheväkivallan yhteydessä, rikoskonkurrenssia, huumausainetta, menetetyn määräajan palauttamista, liitännäisluovutusta, ulkomailla sijaissynnyttäjäjärjestelyllä syntyneen lapsen perhesuhteen tunnustamista Ruotsissa, tuomionpurkua sekä tavaratalossa tehdyn tuhopolton vakavuusastetta.